Gallery Wizard
Tämä pieni apuohjelma säästää sinut tylsiltä rutiineilta ja luo komean kuvagallerian kotisivuille tai perhealbumia varten. 

Ohjelma avaa valintaikkunan asennuksen päätteeksi. Tuplaklikkaa kohtaa Gallery Wizard käynnistääksesi ohjelman. 

Ensimmäisellä välilehdellä valitaan galleriaan tulevat kuvat. Käytön kannalta on kätevintä, jos käytettävät kuvat sijaitsevat kiintolevyllä samassa kansiossa.

Valitse ensin kohta Add Directory. Valitse sitten kansio, jossa kuvasi sijaitsevat ja klikkaa ok. Kuvatiedostot ovat nyt vasemmanpuoleisessa listassa.

Toisella välilehdellä, Thumbnail Options, määritellään kuvanäkymässä käytettävien esikatselukuvien koko. Pistekoko 120x120 sopii useimpiin tilanteisiin.

Kolmannella välilehdellä, Output Options, valitaan kohdekansio esikatselukuville ja html-sivuille, jotka ohjelma luo. Älä jätä kohteeksi C-aseman juurta (C:), sillä siellä kuvat menevät sekaisin muiden tiedostojen ja kansioiden kanssa. Valitse tallennuspaikaksi aina kansio. 

Ohjelman voit sulkea oikean yläkulman X-painikkeesta.